มีเพศสัมพันกับแฟนหลังเป็นประจำเดือนได้ 2 วัน และใส่ถุงยาง 2 รอบ ไม่ใส่ 2 รอบแต่หลั่งนอก 2 รอบ แบบนี้มีโอกาสตั้งครรภ์สูงมั้ยครับ
สวัสดีค่ะ หากวันที่มีเพศสัมพันธ์ คือวันที่ 2 ของการมีประจำเดือนมา ก็จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1% แม้จะไม่ใส่ถุงยางอนามัยก็ตามแต่หากวันที่มีเพศสัมพันธ์ คือวันที่ประจำเดือนหมดไปแล้ว 2 วัน ซึ่งหากนับได้เกิน 7 วัน นับจากวันแรกที่มีประจำเดือนมา ก็จะไม่ใช่ระยะปลอดภัย และโอกาสที่จะตั้งครรภ์นั้นมีได้ โดยหากได้ใช้ถุงยางอนามัย ก็จะมีโอกาสตั้งครรภ์ได้ประมาณ 2%-18% ส่วนการใช้วิธีการหลั่งนอกนั้น ก็จะมีโอกาสตั้งครรภ์ได้ประมาณ 4%-22% ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ